बे हाबाफारिआव गासै  2  लाखसो सुबुंफोरखौ बाहागो लाहोनो थाखाय नाजागासिनो दं,फालिनाय हाबाफारि बादियै फुंबिलिनि  7  रिंगानिफ्राय गिबिआवनो मुंख्लंफोरनो बिबार बावनाय हाबाफारिआव बड'फा उपेन्ड्र नात ब्रम्हखौ मान बावगोन आरो बेनि उनाव फिरफिला बिरहोनानै उन्नि हाबाफारिफोरखौ लालांबाय थागोन होन्ना महिलारि बिथांआ खौरांगिरिनि सिगांआव बुंथियो ।फैगौ  10  फेब्रुवारि आव बड'लेन्ड सान फालिनायनि  12  रिंगासोआव गेवलां जथुमाखौ जागायगोन,आरो देग्लायनि जथुमायाव बड'लेन्ड हालामाव थानाय गुबुन गुबुन हारि माहारिनि हारिमुवारि गान्नाय जोमनायफोरखौ दिन्थि फुंगोन ।